ციფრული და საყოფაცხოვრებო ტექნიკის ლიდერი მაღაზიათა ქსელი ალტა დაარსდა **1997 წელს**. ის დღეისათვის აერთიანებს **16 საცალო** მაღაზიას საქართველოს 7 ქალაქში, ასევე კორპორატიულ, სადილერო გაყიდვებსა და ონლაინ მაღაზიას [www.alta.ge](http://www.alta.ge/)

კომპანია არის ისეთი ცნობილი ბრენდების ოფიციალური პარტნიორი, როგორიცაა: Apple, Samsung, Lenovo, Asus, Sony, DeLonghi, TCL, Honor, AEG, Electrolux, Philips, Panasonic, Canon და სხვა 100-ზე მეტი საერთაშორისო ბრენდი.

ალტა უკვე 27 წელია რაც ოპერირებს საქართველოს ბაზარზე და დღეისათვის ის ბაზრის ლიდერია. კომპანიის მიზანია მომხმარებელს მუდმივად შეთავაზოს სიახლეები და ყველასათვის ხელმისაწვდომი გახადოს თანამედროვე ციფრული და საყოფაცხოვრებო ტექნიკა.

**კომპანია „ალტა“ აცხადებს ტენდერს საწვავის შესყიდვის თაობაზე:**

აღნიშნული ტენდერში გამარჯვებულ კომპანიასთან კონტრაქტი ძალაში შევა შემდეგი თარიღიდან: **2024 წლის 1 აგვისტო.**

**აუცილებელი მოთხოვნა:**

* **ფასების წარმოდგენა დასაშვებია მხოლოდ საქართველოს ეროვნულ ვალუტაში (ლარი). ფასები უნდა მოიცავდეს ამ კონკურსით გათვალისწინებულ ყველა ხარჯსა და კანონით გათვალისწინებულ გადასახადებს (მათ შორის დღგ). თითოეული ტიპისი საწვავის შემთხვევაში ფასი უნდა შეიცავდეს, მომწოდებლის ქსელში არსებულ ლიტრის ღირებულებაზე ფასდაკლების შესახებ ინფორმაციას.**
* **პრეტენდენტს უნდა გააჩნდეს პლასტიკური ბარათებით, რინგებით და ტალონებით მომსახურების სერვისი.**

**1 წლის მანძილზე შესაძენი საწვავის საპროგნოზო რაოდენობები:**

|  |  |
| --- | --- |
| **საწვავის ტიპი** | **ლიტრი წლის განმავლობაში** |
| **ევრო დიზელი** | **135 000** |
| **ბენზინი პრემიუმი** | **48 000** |

**მონაწილის მხრიდან წარმოსადგენი ინფორმაცია და სხვა დეტალები:**

* ბოლო 2 წლის განმავლობაში ანალოგიური მომსახურების გაწევის გამოცდილების დამადასტურებელი დოკუმენტაცია.
* ტენდერში მონაწილე პრეტენდენტმა სატენდერო წინადადებასთან ერთად უნდა წარმოადგინოს შემოთავაზებული პროდუქციის მწარმოებლის მიერ გაცემული ხარისხის დამადასტურებელი სერთიფიკატები;
* კომპანიის კორპორატიული კლიენტების ჩამონათვალს, საკონტაქტო პირების მითითებით;
* მინიმუმ სამი სარეკომენდაციო წერილი (ბოლო 6 თვის გაცემული);
* ბენზინ-გასამართი სადგურების ფართო ქსელი თბილისში და რეგიონებში; გთხოვთ წარმოადგინოთ ლოკაციების მიხედვით ზუსტი მისამართები.
* პრედენტენტმა უნდა წარადგინოს 2023 წლის პირველი იანვრიდან 2024 წლის 30 ივნისის ჩათვლით, თვეების მიხედვით ჩაშლილად, გამოცხადებული ფასების ცხრილი თითოეულ საწვავის ტიპზე.
* ბენზინ-გასამართ სადგურებზე ჩიპით (რინგი) მომსახურების სერვისი.
* ჩიპების ავტომობილებზე მონტაჟის სერვისი ადგილზე მომსახურებით
* რინგები და ბარათები უნდა იმართებოდეს შესაბამისი პროგრამით, რომლის ადმინისტრატორი უნდა იყოს შემსყიდველი კომპანიის წარმომადგენელი
* მონაწილის მიერ წარმოდგენილი წინადადება ძალაში უნდა იყოს წინადადებების მიღების თარიღიდან 30 (ოცდაათი) კალენდარული დღის განმავლობაში.

**სატენდერო პროცედურები და ვადები:**

* სატენდერო პერიოდის დასრულების შემდეგ მოხდება ყველა იმ კომპანიის განაცხადის განხილვა, რომელიც სრულყოფილად წარმოადგენს სატენდერო წინადადებაში მოცემულ ყველა საჭირო დოკუმენტაციას.
* მონაწილის მიერ წარმოდგენილი არასწორი ან არასრულყოფილი წინადადება არ განიხილება.
* ყველა სრულყოფილად წარმოდგენილი წინადადებების განხილვა მოხდება სატენდერო კომიტეტის მიერ, რომელიც გამოავლენს გამარჯვებულს.
* შპს „ალტა“ უფლებას იტოვებს თვითონ შეცვალოს ტენდერის დასრულების ვადა, შეცვალოს კონკურსის პირობები, ან შეწყვიტოს მისი მიმდინარეობის ნებისმიერ ეტაპზე.

***შენიშვნა:****წინადადების წარდგენის მომენტისთვის პრეტენდენტი არ უნდა იყოს გაკოტრების პროცესში, ლიკვიდაციის პროცესში და საქმიანობის დროებით შეჩერების მდგომარეობაში.*

 **ინფორმაცია ელექტრონულ ტენდერში მონაწილეთათვის:**

* შემოთავაზება უნდა აიტვირთოს ელექტრონული შესყიდვების ვებ-გვერდზე: [**www.tenders.ge**](http://www.tenders.ge/)
* ნებისმიერი შეკითხვა ტენდერის მიმდინარეობის პროცესში უნდა იყოს წერილობითი და გამოყენებულ უნდა იქნას [**www.tenders.ge**](http://www.tenders.ge/)-ს პორტალის ონლაინ კითხვა-პასუხის რეჟიმი;
* სატენდერო წინადადების წარმოდგენის ბოლო ვადა: **2024 წლის 11 ივლისი, 17:00 საათი;**
* **შეთავაზების ვალუტა: ლარი;**
* **ვაჭრობის ტიპი: ვაჭრობის გარეშე;**

**საკონტაქტო ინფორმაცია:**

**შესყიდვების დეპარტამენტის უფროსი**საკონტაქტო პირი: თამარ იმერლიშვილი
ელ. ფოსტა: t.imerlishvili@alta.ge
ტელ: +995 571 77 22 11